

**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

**ELŐTERJESZTÉS**

**a JCDecaux Hungary Zrt. hirdető táblákra vonatkozó bérleti szerződésének módosítására**

Martfű Város Önkormányzata Képviselő-testületének

2017. február 23-i ülésére

Előkészítette: Pápai János

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalási mód: nyilvános ülés

Tisztelt Képviselő-Testület!

A JCDecaux Hungary Zrt. (1027 Budapest, Ganz utca 16. IV. em.) érvényes bérleti szerződéssel rendelkezik, melyet önkormányzatunkkal kötött, a Martfű, Szolnoki út 123. szám alatti ingatlanon lévő 3 db hirdető táblára vonatkozóan.

A bérlő jogszabályi változás miatt kéri az önkormányzattól a szerződés módosítását oly módon, hogy annak időtartamra határozott időre, 2020. december 31-ig tartó időszakra módosuljon.

A JCDecaux Hungary Zrt. a bérleti szerződés tervezetét megküldte részünkre, melyet előterjesztésemhez mellékelek.

Kérem előterjesztésem megtárgyalását, s az alábbi határozati javaslat elfogadását.

Határozati javaslat:

/2017. (…….) Határozat

A JCDecaux Hungary Zrt. hirdető táblákra vonatkozó bérleti szerződésének módosításáról

Martfű Város Önkormányzatának Képviselő-testülete megtárgyalta, a JCDecaux Hungary Zrt. hirdető táblákra vonatkozó bérleti szerződésének módosításáról szóló előterjesztést. A Képviselő-testület a szerződés módosításához hozzájárul. A szerződés időtartama határozott időre, 2020. december 31-ig tartó időszakra módosul. A szerződés egyéb rendelkezései változatlan tartalommal továbbra is érvényben maradnak.

A Képviselő–testület felhatalmazza a polgármestert a bérleti szerződés módosításának aláírására.

Erről értesülnek:

1. JNSZ Megyei Kormányhivatal
2. Valamennyi képviselő helyben
3. JCDecaux Hungary Zrt. 1027 Budapest, Ganz utca 16. IV. em.
4. Pénzügyi és Adóügyi Iroda helyben
5. Műszaki Iroda helyben
6. Irattár

Martfű, 2017. február 08.

Dr. Papp Antal

Polgármester

Látta: Szász Éva jegyző